મુંબઈ: પાંચ મેચની ટેસ્ટ શ્રેણીમાં ૨-૦થી અપરાજિત સરસાઈ ધરાવતા ભારત અને ઇંગ્લૅન્ડ વચ્ચે આજથી અહીંના વાનખેડે સ્ટેડિયમમાં ચોથી ટેસ્ટ (સવારે ૯.૩૦થી લાઇવ) શરૂ થશે. ૪૨ વર્ષ જૂનું વાનખેડે સ્ટેડિયમ અંગ્રેજો માટે ખૂબ શુકનવંતુ છે. અહીં તેઓ છેલ્લે રમાયેલી સતત બે ટેસ્ટ જીત્યા છે. એ મેચ ૨૦૦૬માં અને ૨૦૧૨માં રમાઈ હતી. જોકે, એ અગાઉની ત્રણેય ટેસ્ટમાં ભારતનો જયજયકાર થયો હતો. એકંદરે, વાનખેડેમાં બન્ને દેશ વચ્ચે રમાયેલી સાતમાંથી ત્રણ ટેસ્ટ ભારત અને ત્રણ ટેસ્ટ ઇંગ્લૅન્ડ જીત્યું છે, જ્યારે બાકીની એક ટેસ્ટ ડ્રૉ થઈ છે.